section_heading: Trenerska karijera
paragraph_text: 1919., nakon rata, vratio se treniranju Bayerna, sve do 1921., a s njim je osvojio nekoliko regionalnih i lokalnih natjecanja. Nakon toga otišao je u švicarski FC St. Gallen, u kolovozu 1920. godine. Nakon Švicarske, Townley se vraća u Njemačku, točnije u Mannheim na trenerski angažman u SV Waldhofu. Tu je proveo dva mjeseca, na pripremama za južnonjemačko prvenstvo. Smatra se da je nakon Waldhofa otišao kratko trenirati u Švedsku, iz koje se brzo vratio i otišao u SC Victoriu Hamburg, gdje je sa sinom, koji je bio napadač kluba, proveo par sezona. 1923., William Townley se vraća u St. Gallen, gdje ostaje do veljače 1925. godine.